TPCH มองปี 58-59 กำไรโตก้าวกระโดดลุ้นไฟเขียว PPA พลังงานชีวมวล 31 ก.ค.นี้
TPCH คาดรายได้ปี 58-59 ที่ 336.5 (+30%), 797.9 ล้านบาท (+137%) และคาดกำไรจากการดำเนินการ +51% และ +340% ตามลำดับ จากการบันทึกกำไรจากโรงไฟฟ้าพลังงานชีวมวล 25/53 MW ในปี 58-59 คาดจะมีโรงไฟฟ้าที่เริ่มจ่ายกระแสไฟฟ้าในมือ รวม 25/53/74 MW ในปี 58/59/60 ตามลำดับ ซึ่งจะทำให้กำไรจากการดำเนินการ เติบโตเฉลี่ย CAGR สูงถึง 174% ในอีกสามปีข้างหน้า / รัฐบาลจะอนุมัติ PPA พลังงานชีวมวลเป็นอันดับแรก ในการประชุมที่จะถึงนี้ (31 ก.ค.)
21 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (21ก.ค.) ว่า บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ปี 58-59 คาดรายได้ของอยู่ที่ 336.5-797.9 ล้านบาท (+30%/137% เทียบช่วงเดียวกันของปีก่อน) โดยประเมินกำไรจากการดำเนินการเติบโต (51%-340% เทียบช่วงเดียวกันของปีก่อน) เป็น 74.9-329.4 ล้านบาท การเติบโตแบบก้าวกระโดดมาจากการบันทึกกำไรจากโรงไฟฟ้าพลังงานชีวมวล 25-53 MW ในปี 58-59 (Figure x)
โดยความเป็นผู้นำที่แข็งแกร่งของ TPCH มาจาก i) ว่าจ้างให้บริษัทแม่ (TPOLY TB, ถือหุ้น 51.4%) เป็นบริษัทผู้รับเหมาก่อสร้างโรงงานไฟฟ้าชีวมวล ii) ถือหุ้นเฉลี่ยเพียง 60% ของแต่ละโครงการ เพื่อแบ่งสัดส่วนถือหุ้นให้แก่บริษัท Supplier (ผู้จัดหาแหล่งเชื้อเพลิง) เพื่อ Secure จุดอ่อนของโรงไฟฟ้าชีวมวลที่วัตถุดิบไม่เพียงพอ
iii) เป็นผู้นำที่ประสบความสำเร็จในการปฎิบัติการ ผลิตพลังงานไฟฟ้าชีวมวลจาก โครงการช้างแรก เราประเมินอัตรากำไรขั้นต้น (EBIT Margin) ของโครงการพลังงานชีวมวลที่ราว 43%-45% (สามจังหวัดชายแดนภาคใต้จะสูงกว่าเล็กน้อย)
โดยคาดว่า TPCH จะมีโรงไฟฟ้าที่เริ่มจ่ายกระแสไฟฟ้าในมือ รวม 25/53/74 MW ในปี 2558/2559/2560 ตามลำดับ ซึ่งจะทำให้กำไรจากการดำเนินการเติบโตเฉลี่ย 174% ในอีกสามปีข้างหน้า (2558-2560)
เนื่องจากรัฐบาลมีนโยบายสนับสนุน โรงไฟฟ้าชีวมวล เพื่อลดปัญหาวัสดุเหลือใช้และขยะจากการเกษตร และนำมาแปรรูปเป็นพลังงาน ซึ่งทำให้ ผู้ผลิตพลังงานไฟฟ้าประเภทชีวมวล ได้ประโยชน์สูงสุด i) รัฐบาลจะอนุมัติสัญญาซื้อขายไฟ (PPA) พลังงานชีวมวลเป็นอันดับแรก ในการประชุมที่จะถึงนี้ (31 ก.ค.)
ii) ปรับอัตราการรับซื้อไฟฟ้า จาก Adder เป็น Feed-in Tarrff ทำให้กำไรสุทธิ โดยเฉพาะพลังงานชีวมวล ดีขึ้นราว 30.8% (Figure 6) (จาก 3.47 บาท เป็น 4.54 บาท) iii) สายส่งภาคใต้ยังเหลือกำลังการจ่ายไฟฟ้า (Capacity) อีกราว 1000 MW และรัฐบาลได้ให้ความสำคัญในการพัฒนาและก่อสร้างมากที่สุด เนื่องจากระบบสายส่งมีจำนวนไม่เพียงและขาดเสถียรภาพ เมื่อเทียบกับภูมิภาคอื่น แนะนำซื้อราคาเป้าหมาย 31.79 บาท